Volked

Ar Volked, Volcae () e latin, a oa ur bobl kelt — pe gentoc'h ur c'hevredad pobloù — en Europa an III kantved kent JK.

Menegoù
Kentañ meneg anezhe a oa e 69 kent JK gant Cicero en e brezegenn Pro Fonteio war un dro gant an Allobroged « […] vos Volcarum atque Allobrogum testimoniis non credere timetis? », Cicero, Pro Fonteio, 26. Titus Livius ivez a reas meneg anezho en e Ab urbe condita, ma lavar e tegouezhas Hannibal gante en daou du d'ar Ron, e Galia, e 218 kent JK « Hannibal ceteris metu aut pretio pacatis iam in Volcarum peruenerat agrum, gentis ualidae. Colunt autem circa utramque ripam Rhodani » Titus Livius, Ab Urbe Condita, XXI, 26..

 Volcae Arecomisci 
Ar Volcae Arecomisci a oa o chom e tolead Nemasus, hag an Hérault eo a servije da vevenn etre int hag ar Volcae Tectosagii.

 Volcae Tectosagii 
Ar Volcae Tectosagii a oa ur skourr eus ar Volcae a dremenas dre Vakedonia da vont da Azia Vihanañ war-dro 270 kent JK. Trec'h e voent war ar C'hresianed en Emgann an Termopliloù e 279 kent JK.

Hervez Strabon e teue ar Volcae Tectosagii eus an tolead m'emañ Toloza, en Okitania.

Hervez Julius Caesar, diwar Eratosthenes, edo ar Volcae Tectosagii o chom er goadeg herkinian, ha dont a raent eus Gallia Narbonensis. Hiriv e kreder e teuent eus kreisteiz Germania, hag eno eo en em gavjont gant ar C'hermaned Eduard Norden, Die germanische Urgeschichte in Tacitus Germania, B. G. Teubner, Leipzig, 1922, pp. 359. Diwar an eskemmoù etre Germaned ha Volked e teufe ar ger germanek Walh, diwar anv ar Volked, roet d'an dud a gomze ur yezh keltiek, ha diwezhatoc'h, ur yezh romanek.

 Pennadoù kar 
 Galated
 Tektosaged
 pobloù Galia
 Walh
 Levrlennadur 
 Venceslas Kruta, Les Celtes : Histoire et dictionnaire, Robert Laffont, Pariz, 2000, 
 Liammoù diavaez 
 Celtes : Belges, Boïens, Rèmes, Volques, diskouezadeg e Musée royal de Mariemont.
  Ar pobloù kelt e Galia roman
 Notennoù 

Rummad:Pobloù kelt
Rummad:Pobloù Galia